કૃષ્ણ પણ ઘણાને નાનો ગમે! ઘણાને આટલો ગમે! બધું બહુ ચાલ્યું! પણ હવે સારું થયું. સ્વચ્છતા અભિયાન વ્યાસપીઠોએ ઘણું કર્યું. વ્યાસપીઠ જેટલું સ્વચ્છતા અભિયાન કરી શકે એટલી બીજી કોઇ પીઠ ન કરી શકે. આ કંઇ અમે નવું નથી કરતા. આ શંકર અને શુકદેવથી ચાલી આવતી પરંપરા છે. આવું સ્વચ્છતા અભિયાન કોણ કરશે? માણસોના મનના મલિન દૂર કરે છે. ગાંધીબાપુના સ્મરણમાં જે યોજાય છે તે વ્યાસપીઠો ઉપરથી બોલતા જ રહ્યા છે. પણ વ્યાસોએ, વાલ્મીકિઓએ તુલસી અને શુકે જે કામ કર્યું છે! કૃષ્ણ આદ્યપુરુષ છે. કૃષ્ણ આરાધ્ય પુરુષ છે. વગર પરીક્ષા કર્યે પરણી જાઓ. એની સાથે છેડાછેડી બાંધી લ્યો. એની ચૂંદડી ઓઢી લ્યો. કોઇ પરીક્ષા કરવાની, મુલાકાત કરવાની, કુંડળી મેળવવાની જરૂર નથી. જન્માક્ષર મેળવવાની જરૂર નથી. પરણવું હોય તો એને પરણજો. એની સાથે સંબંધ રાખજો અને એ તૈયારી કે તારે કયો સંબંધ રાખવો છે? તારે મિત્રનો સંબંધ રાખવો છે? તારે મારો બાપ બનવું છે? તારો દીકરો હું. તારે મારો દીકરો બનવું છે? તારો બાપ હું. તારે મારી બહેન બનવું છે? સખા બનવું છે?